Лыдним

Лыдним (числительнӧй) — кывладын асвына сёрнитор. Лыдниммезӧн шусьӧны шуаннэз, кӧдна мыччалӧны эмторрезлісь (предметтэзлісь) лыд, лыддикӧ нылісь арт, а сідзжӧ ӧтлаӧтӧмӧн лыддьӧм.

 Коми лыдниммез 
Коми кылын эм сэтшӧм лыдниммез. 
ЛыддьӧсЛыдним Перем комиӧн Зыряна нёж1 ӧтік  ӧти2  кык кык3  куим  куим4  нёль нёль5  вит вит6  квать квайт7  сизим сизим8  кыкьямыс кӧкъямыс9  ӧкмыс ӧкмыс10  дас дас11  дасӧтік дас ӧти12  даскык дас кык13 даскуим даc куим14 даснёль дас нёль15  дасвит дас вит16  дасквать дас квайт17 дассизим дас cизим18 даскыкьямыс дас кӧкъямыс19 дасӧкмыс дас ӧкмыс20  кыкдас кызь21  кыкдас ӧтіккызь ӧти30  куимдас комын40  нёльдас нелямын50  витдас ветымын60  кватьдас квайтымын70 сизимдас сизимдас80 кыкьямысдас кӧкъямысдас90 ӧкмысдас ӧкмысдас100 сё  сё1000 сюрс сюрс

 Лыдним чукӧррез 
Лыдниммез асланыс вежӧртас сьӧрті овлӧны кодяӧсь, сьӧрбӧраӧсь да ӧтлаӧтӧмӧсь.

Кодя лыдниммез мыччалӧны предметтэзлісь лыд, видзӧны очакыв кыным?  юасян вылӧ. Мыччалӧм могись: ӧтік, кык, куим, нёль, вит, квать, сизим, кыкьямыс, ӧкмыс, дас, дасӧтік, даскык, даскуим, кыкдас, кыкдаслісь, кыкдаслӧ.

Сьӧрбӧра лыдниммез мыччалӧны предметтэзлісь лыддикӧ арт, видзӧны очакыв кынымӧт?  кынымӧдз?  юасяннэз вылӧ. Нія аркмӧны кодя лыдниммез бӧрӧ ӧт содтас быдтӧмӧн. Мыччалӧм могись: кыкӧт, куимӧт, нёльӧт, витӧт, сизимӧт, дасӧт, даснёльӧт, дасвитӧт, дассизимӧт, дасӧкмысӧт.

Медодзза кык кодя лыднимись сьӧрбӧра лыдниммес вермӧны аркмыны мӧдік вужжезісь и мӧдкодь содтассэзӧн: медодзза, мӧдік.

Вужыс кӧ мыччалӧма лыдпасӧн, сэк содтасыс гижсьӧ кырӧлок пыр: 1-а, 2-к, 3-ӧт, 24-ӧт, 135-ӧт. Эм кӧ сэсся эманим, то кырӧлока содтас туйӧ позьӧ гижны апостроф: 1’ классын, 3’ лунӧ, 24’ автобус, 135’ километра. 

Ӧтлаӧтӧм лыдниммез мыччалӧны предметтэзлісь лыдсӧ ӧтлаӧтӧмӧн. Нія аркмӧны кодя лыдним бӧрӧ нан содтас быдтӧмӧн. Мыччалӧм могись: нёльнан год, витнан морт, куимнан вон. 

 Лыднимлӧн тэчас 
Тэчас сьӧрті лыдниммес овлӧны ӧтпӧвсаӧсь, унавужаӧсь, унакылаӧсь.

Ӧтпӧвсаэзын эм токӧ ӧтік вуж: ӧтік, квать, сизимӧт, кыкнанным.

Унавужаэзын вужжез кыка нето унажык: витдас, кватьдас, дассизимӧт, даскыкьямысӧт.

Унакыла лыдниммез аркмӧны кынымкӧ торья лыднимись: куимдас нёль, нёльдас кык, куимсё витдас квать.

 Лыднимлӧн синтаксис 
Кӧр лыдниммез петӧны эманиммезкӧт, нія озӧ вежласьӧ: дас морт, дасӧт морт, кыкнан мортыс, куимнан сойыслӧ.

Лыдниммес вермӧны петны эманиммезтӧг, сэк нія вежласьӧны кӧрталан сьӧрті. Мыччалӧм могись: дас, дасӧн, даслӧн, даскӧт; дасӧт, дасӧтӧн, дасӧтлӧн, дасӧткӧт; кыкнан, кыкнанӧн, кыкнанлӧн, кыкнанкӧт.

Лыдним сёрникузяын лоӧ видзан нето паськӧтан юкӧтӧн. Мыччалӧм могись: Кыкнанныс локтасӧ аскадӧ. Кык да кык — нёль. Воннэс велӧтчӧны сизимӧт классын. Чулаліс мӧдік час.

 Лыдниммез гижӧм 
Лыдниммез гижикӧ колӧ видзны тӧдвылын сэтшӧм туйдӧттэз.

 Нечорыт лыд мыччалікӧ ордчӧн кӧ петасӧ кык лыдним, нія гижсьӧны кырӧлок пыр: ӧтік-кык, кык-куим, куим-нёль, нёль-вит, кыкьямыс-ӧкмыс. Сія жӧ могсӧ тыртан кывтэчас эманим + лыдним, гижсьӧ торйӧн: керку куим.
 Кывбӧррезкӧт лыдним гижсьӧ торйын: кыкдас гӧгӧр, вит мымда, нёль кузя.
 Лыдпассэзӧн гижӧм лыдним бӧрӧ вежаннэз одзӧ сувтӧтсьӧ кырӧлок, мыччалӧм могись: 4-ись, 3-ӧдз, 80-ын. 
 Сьӧрбӧра лыднимыс кӧ гижӧма лыдпасӧн содтас туйӧ позьӧ гижны апостроф: 7-ӧт нето 7’, 16-ӧт нето 16’. Но датаэзын содтас не апостроф озӧ гижсьӧ: 2009 воын, 1998 годӧ, январ 27 лунӧ.
 Нэм (век) мыччалікӧ лыдним пыр гижсьӧ латин лыдпассэзӧн, а содтас сы бӧрын оз гижсьы: XXI векын, XVIII нэмсянь.

 Лыдниммезлӧн зораммӧм 

 Лыддьöтан 
 Майшев, И. И. Грамматика коми-пермяцкого языка. М.-Л., 1940.
 Коми-пермяцкий язык: Введение, фонетика, лексика и морфология / под ред. и при соавт. проф. В. И. Лыткина. Кудымкар: Коми-перм. кн. изд-во, 1962.